V torek, 2. 2. 2021, bo za učence od 6. do 9. razreda organizirano spletno predavanje o 11-letnem življenju, humanitarnem delu in gradnji šol v Afriki, ki ga bo izvedla slovenska humanitarka Jana Dular Wang'ombe.

Ustanovila je center ELA, ki tamkajšnjim otrokom pomaga do izobrazbe in želenih poklicev. V Afriki namreč to uspe le redkim, še to le tistim, katerih starši jim lahko omogočijo kvalitetno izobrazbo v privatnih šolah, ki pa so za večino nedostopne. Zato se Jana trudi, da tistim, ki so na podeželju in dobijo le slabo izobrazbo v javnih OŠ podarijo kvalitetno brezplačno osnovno izobrazbo, saj bi ta morala tako kot v Sloveniji biti pravica za vse in ne le privilegij bogatašev. Prispevek, ki ga bomo namenili za predavanje iz šolskega sklada, bo omogočil nakup šolskih potrebščin, hrane, brezplačnih delavnic matematike, angleščine, branja, pisanja za 250 otrok v centru ELA.

Jana je prijazno z nami delila fotografije teh otrok, ki tudi imajo svoje sanjske poklice, in dovolila, da jih objavimo na strani Skupnosti učencev OŠ Vodmat.

Naj vas še enkrat lepo povabim na ogled predavanja. Prijavite se pri svojem razredniku.

Ostanite zdravi in uspešno dosegajte svoje sanje!

Nataša Sadar Šoba,

pomočnica ravnateljice